Et uheld på E39 gav tirsdag morgen kø i sydgående retning.

Bilister skal tirsdag morgen fare med lempe på vej til arbejde. Nattens kraftige regn over Nordjylland giver nemlig risiko for aquaplanning på nogle strækninger. Det har resulteret i et harmonikasammenstød på E39-motorvejen ved Brønderslev S i sydgående retning. Det skriver Vejdirektoratet. Ifølge forbipasserende drejer det sig om 5-6 biler, der er kørt sammen i det glatte føre. Det betyder, at det højre spor er spærret. Vejhjælpen er på vej, men motorvejen forventes først at være helt farbar igen klokken 8.30.